Public procurement notice: Voluntary Ex Ante Transparency Notice
Published: 2019-03-13
Buyer: Region Sjælland
Country: DK
Contract type: Services
Procedure: Negotiated without a prior call for competition
CPV classification: 72250000: System and support services
Estimated value: 17865000 DKK

Technical requirements: T-DOC er et system der varetager dokumentation, leverance og sporing af kirurgisk udstyr til alle patienter som opereres i Region Sjælland. Systemet omfatter 6 sygehuse og betjenes fra mere end 200 arbejdsstationer på sterilcentraler og operationsafdelinger samt endoskopiafsnit. Ydermere omfattes mere end 100 maskiner (vaskemaskiner, dampautoklaver og endoskopivaskere) af systemet. Kontrakten omfatter hotline support for de næsten 600 slutbruger af T-DOC, som ikke anvender Region Sjællands KIT Helpdesk. Dette kræver et velfungerende supportcenter med specialiserede medarbejder med indgående kendskab til T-DOC funktioner.
Kontrakten vedrører service og vedligeholdelse af Region Sjællands T-Doc løsning, der varetager dokumentation, leverance og sporing af kirurgisk udstyr til alle patienter som opereres i Region Sjælland.
Kontrakten omfatter hotline support, applikationssupport, remote support, opdatering og opgradering, pro-aktiv support, samt hardwaredækning.
Gennemførelse af service og vedligeholdelses kontrakten, kræver indgående indsigt i T-DOC systemet. T-DOC er et komplekst system, der er tilpasset og konfigureret til de enkelte sterilcentralers, operationsafsnits og endoskopiafsnits arbejdsgange i Region Sjælland og forskellige typer maskiner. Der kræves stor forståelse for arbejdsprocesserne på sterilcentraler, operationsafsnit og endoskopiafsnit og de forskellige afhængigheder i processerne, så sporbarheden og dokumentationen ikke kompromitteres af forkerte supportforslag. Alene Getinge har indsigt i de mange lokale konfigurationer og komplekse afhængigheder, der er tilpasset i T-DOC for at kunne imødekomme de mange lokale behov. Det kræver derfor specialistindsigt i programmet, som det ikke er realistisk, at andre end leverandøren vil kunne opnå. Andre økonomiske aktører ville skulle bruge så lang tid på at forstå systemets kode, at de ikke vil være at betragte som reelle mulige leverandører. Ydermere vil det af samme årsager være nærmest umuligt for andre økonomiske aktører at levere nye T-DOC versioner og fejlretning i eksisterende versioner, hvilket ligeledes er en essentiel del af serviceaftalen. Ud fra det beskrevne vurderes det alene teoretisk muligt for andre økonomiske aktører at kunne gennemføre den konkrete serviceaftale vedrørende T-DOC. På denne baggrund vurderes der at være tale om tekniske årsager i udbudslovens § 80, stk. 3, nr. 2 forstand.
En klage over, at ordregiveren i strid med udbudsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.


Winner: Getinge Danmark A/S
Award value: 17865000